গেটম্যান না থাকায় হাজীগঞ্জে ট্রেনের ধাক্কায় রিকশাচালক নিহত
চাঁদপুর-লাকসাম রেলপথের হাজীগঞ্জ উপজেলার বাকিলা-কামরাঙ্গা সড়কের রেল গেটে ডেমু ট্রেনের ধাক্কায় রিকশাচালক ইসমাইল হোসেন (৬০) নিহত হয়েছেন।







রোববার সকাল সাড়ে ৯টায় চাঁদপুর থেকে ছেড়ে আসা কুমিল্লাগামী ডেমু ট্রেন রেল গেটে আসলে এই মর্মান্তিক দুর্ঘটনা ঘটে।




নিহত ইসমাইল হোসেন বাকিলা গোগরা গ্রামের হাওলাদার বাড়ির বাসিন্দা।
প্রত্যক্ষদর্শী স্থানীয় দোকানদার আকতার হোসেন বলেন, ডেমু ট্রেনটি হুইসেল না দেয়ায় রিকশাচালক রেল গেট পার হতে চেয়েছিলেন। ডেমু ট্রেনটি দেখে রিকশাচালক ঝাঁপ দিলেও আর রক্ষা হয়নি। স্থানীয় চিকিৎসকের কাছে নিয়ে গেলে তাকে মৃত ঘোষণা করা হয়।
এলাকার বাসিন্দা মিজানুর রহমান মজুমদার বলেন, দীর্ঘ দুই বছর ধরে এই রেল গেটে গেট ম্যানের জন্য একটি কক্ষ আছে। কিন্তু কোনো গেটম্যান নেই। স্থানীয় জনগণ আশপাশে না থাকলে প্রতিনিয়ত এখানে ট্রেন দুর্ঘটনার আশঙ্কা থাকে।
এ বিষয়ে হাজীগঞ্জ রেল স্টেশনের দায়িত্বরত কর্মকর্তা মারুফ হোসেন বলেন, বাকিলা রেল গেট সড়ক বিভাগের দায়িত্বে রয়েছে। তারা এখনও জনবল নিয়োগ দেয়নি।
চাঁদপুর রেলওয়ে থানা পুলিশ কর্মকর্তা সরওয়ার আলম ট্রেন দুর্ঘটনার বিষয়টি নিশ্চিত করেন।

চাঁদপুর-লাকসাম রেলপথের হাজীগঞ্জ উপজেলার বাকিলা-কামরাঙ্গা সড়কের রেল গেটে ডেমু ট্রেনের ধাক্কায় রিকশাচালক ইসমাইল হোসেন (৬০) নিহত হয়েছেন।